เรื่องร้องเรียน (กีดขวาง) วันที่ 2022-10-18 01:20:11 — แขวงคลองสาน เขตคลองสาน กรุงเทพมหานคร
ขอแจ้งปัญหาการจัดที่จอดรถภายในสำนักการศึกษาให้กับข้าราชการในสำนักการศึกษา เรื่องของเรื่องก็คือ มีการจัดที่จอดรถส่วนตัวให้กับข้าราชการระดับสูง 4 ท่าน (ผอ.สำนัก 1 ท่าน/รองผู้อำนวยการสำนัก 3 ท่าน) และหัวหน้าส่วนราชการ 8 ท่าน (ผอ.กอง/หัวหน้าหน่วยศึกษานิเทศก์/ผอ.สำนักงาน/เลขานุการสำนักการศึกษา) อันนี้ยอมรับได้ในฐานะผู้บังคับบัญชา แต่ที่ยอมรับไม่ได้คือ ที่จอดรถภายในสำนักการศึกษา มีจำนวนจำกัดอยู่แล้ว แต่ได้จัดให้กับระดับหัวหน้าฝ่าย หัวหน้ากลุ่มงาน ซึ่งในสำนักการศึกษามีถึง 43 ท่าน ได้มีที่จอดรถทุกคน (ยกเว้นหัวหน้าฝ่ายที่ไม่มีรถส่วนตัว) และเหลือที่สำหรับข้าราชการที่ตั้งใจมาทำงานไม่เพียงพอ ทำให้เกิดปัญหาที่จอดรถ รวมถึงมีกลุ่มอิทธิพลมีการจัดสรรหรือจับจองที่จอดรถให้กับข้าราชการที่ยอมจ่ายเงินเพื่อความสะดวกสบายของตนเอง และมี ผขร.บางท่านนำเอารถตู้ราชการมาจอดขวางทีจอดรถเพื่อให้พรรคพวกของตนได้มีที่จอด ปัญหาเหล่านี้เป็นปัญหาที่มีมาช้านาน แต่มิได้มีการแก้ไขกันอย่างจริงจริง และเมื่อหัวหน้าฝ่าย หรือหัวหน้ากลุ่มงาน มีที่จอดรถเป็นของตนเอง ทำให้มาทำงานเมื่อไหร่ก็ได้ บางวัน 8.30 น. แล้วแต่ที่จอดรถหัวหน้าฝ่ายยังว่างอยู่ ทำให้ข้าราชการที่มาก่อนหัวหน้าฝ่ายไม่มีที่ีจอดรถ จึงขอกราบวิงวอนผู้ว่าราชการกรุงเทพมหานครคนปัจจุบัน (อาจารย์ชัชชาติ สิทธิพันธ์) ขอให้ตรวจสอบเรื่องที่จอดรถภายในสำนักการศึกษาด้วย เพราะเท่าที่ทราบสถานที่ราชการเกือบทุกที่มีที่จอดรถอย่างจำกัด เห็นควรยกเลิกการจอดรถประจำตัวของระดับหัวหน้าฝ่าย หัวหน้ากลุ่มงาน ใครที่มาเช้าเค้าจะได้มีที่จอดรถเพราะตั้งใจมาทำงาน หรือการจัดสรรการจอดรถของแต่ละส่วนราชการให้เหมาะสมตามสัดส่วนของอัตรากำลัง หรือใครที่มาเช้าก็จอดได้ทุกที่ ยกเว้นจอดในที่ผู้บังคับบัญชาในระดับอำนวยการต้น อำนวยการสูง บริหารต้น และบริหารสูง ซึ่งเท่าที่ทราบ การจอดรถที่กรุงเทพมหานคร 1 และ 2 ก็มิได้มีการจัดสรรที่จอดรถให้กับระดับหัวหน้าฝ่าย หรือหัวหน้ากลุ่มงาน ท้ายสุดนี้ก็คงต้องฝาก ผว. กทม. เข้ามาดูแลด้วย